Hvem er Tommy Robinson?

Tommy Robinsons rigtige navn er Stephen Cristopher Yaxley. Han er 37 år gammel og født i Luton, England.

Han er kendt for sin aktivisme mod islam og er medstifter og tidligere formand for den højreorienterede og islamkritiske gruppe English Defence League, som han ikke længere er medlem af.

Tommy Robinson har to voldsdomme på samvittigheden. Derudover har han en dom for at opildne til slagsmål mellem fangrupperinger i forbindelse med en fodboldkamp.

Han er bandlyst på Facebook, YouTube, Instagram, Snapchat og e-handelstjenesten PayPal for hadefulde ytringer. Ytringerne er ikke længere tilgængelige på de sociale medier.